Dijous, 24 Febrer 2022 15:17\nCatarroja recupera la normalitat fallera per a 2022\nCatarroja es prepara amb més il·lusió que mai per a les festes falleres de 2022, l'any en què es recuperarà la normalitat en una de les celebracions més estimades de la ciutadania. La Crida que se celebrarà dissabte que ve 26 de febrer serà el punt de partida al tradicional calendari d'actes que serà completat amb els programes festius de les 10 comissions falleres del nostre municipi que anhelen aquesta volta a la normalitat.\n“Ha arribat el moment que estàvem esperant des del 20 de març de 2019, la volta a la normalitat fallera amb tots els actes habituals del calendari festiu en el nostre municipi. A més enguany dotarem d'un major protagonisme si cap a l'ofrena i la cavalcada del ninot, ja que traslladarem la bona experiència de la cavalcada de Reis a aquests dos actes que modificaran el seu recorregut per a transcórrer per Ramón y Cajal i Camí Real”, explica Miquel Verdeguer, regidor de Festes.\nLa Crida d'aquest dissabte 26 de febrer a les 19 hores en la plaça Major, serà el primer dels actes planificats en el programa faller, si bé és cert que ja va arrancar amb les presentacions i exaltacions falleres, així com amb el concurs del cartell faller que ha tingut una gran acollida per part de totes les comissions del municipi per la seua frescura i originalitat.\nA continuació es recupera dins del calendari festiu la cavalcada del ninot, on les 10 comissions falleres i la UAFC traslladaran la seua originalitat als carrers de Catarroja dissabte que ve 5 de març a les 18.30 hores. En aquesta edició s'ha millorat el recorregut buscant una avinguda més àmplia que facilite la distància, congregant en un recinte més adequat per a les diferents actuacions falleres que es realitzen en el recorregut. El diumenge 6 tindrà lloc la inauguració de l'exposició del ninot a la sala d'exposicions del Palau de Vivanco, que romandrà oberta al públic per a rebre les seues votacions del 7 al 13 de març de 18.30 a 20 hores.\nEls següents actes ja estaran dins de la setmana fallera amb la tradicional ‘Plantà’ dels monuments grans i infantils del 15 de març, seguida del lliurament de premis que tindrà lloc l'endemà a les 18.30 hores en la Plaça Major. El 18 de març serà el torn per a l'ofrena que serà retransmesa pel canal de Youtube de l'Ajuntament de Catarroja i que tindrà el mateix recorregut que la cavalcada del ninot, des de l'encreuament de Filiberto amb Ramón y Cajal, fins a la porta de l'Ajuntament.\nLa celebració acabarà amb la tradicional mascletà del dia 19 de març i la cremà dels monuments infantils i majors que significarà el tret d'eixida per a les falles de 2023.\nDivendres, 18 Febrer 2022 13:26\nCatarroja reprén el cicle 2 Poetes com nosaltres amb un primer recital dedicat a Joan Fuster\nL'Ajuntament de Catarroja a través de la regidoria de Cultura prepara la setena edició d'un dels cicles més seguits per la comunitat literària de l'Horta Sud, ‘2 poetes com nosaltres’. La primera sessió de les 7 previstes dins del programa de 2022 tindrà lloc el dimarts 22 de febrer, amb la participació d'Enric Majó, Manuel Molins i Rosana Pastor, els qui portaran els poemes de Joan Fuster a l'escenari del Teatre Auditori de Catarroja, lloc on es desenvoluparan aquests recitals literaris fins al mes de novembre.\n“Tornem en la setena edició del cicle 2 Poetes com Nosaltres amb una aposta important dins de l'any Joan Fuster, amb un recital de poemes i textos de l'autor, amb tres veus d'un gran nivell per a recordar la figura d'un dels grans referents de la cultura valenciana. Un any més volem agrair l'esforç dels participants i sobretot de la direcció de la Biblioteca de Catarroja qui s'ha encarregat de confeccionar el programa”, conclou Dolors Gimeno, regidora de Cultura.\nEl programa inclou poetes de diverses parts de l'Estat i el nostre territori. Així doncs, la següent representació tindrà lloc el 29 de març amb la participació de Bernardo Atxaga des d'Euskadi. El 26 d'abril ens visitaren els poetes catalans David Castillo i Teresa Colom, el 31 de maig, també des de Catalunya arribaren al TAC, Laia Martínez i Blanca Llum. Les valencianes Alba Camarasa i Aina Garcia recitaren el seu poemari el 29 de juny, mentre que tancarà la 7ena Edició de 2 Poetes com Nosaltres, el porugués Joâo Rasteiro, el 25 d'octubre, i Miquel Desclot al costat de Joan Navarro el 29 de novembre.\nTots els recitals són, en les dates indicades, a les 19 hores en el Teatre Auditori de Catarroja amb entrada gratuïta fins a completar l'aforament del recinte.\nDivendres, 18 Febrer 2022 09:39\nDijous, 17 Febrer 2022 11:45\nCatarroja programa un mes de març dedicat al Dia Internacional de les Dones\nL'Ajuntament de Catarroja ha presentat un complet programa d'actes organitzats amb motiu del Dia Internacional de les Dones. Les Jornades de la Dona organitzades per la regidoria de Transversalitat i Igualtat de Gènere presenten una programació molt transversal que arrancarà el 24 de febrer i es prolongarà fins al 10 de març. Aquesta edició recupera la presencialitat en tots els esdeveniments i aposta per l'esport com a camí a la inclusió.\n“Per a aquesta edició m'agradaria destacar l'ampli ventall d'activitats en una programació molt intensa i transversal, on hem implicat en totes les edats”, destaca Beatriz Sierra, regidora d'Igualtat. “És una demostració més que la Igualtat és cosa de totes i tots i que ens hem d'implicar des de tots els àmbits de la societat, des de la cultura i l'oci, passant per l'esport”, explica.\nEls dies previs a aquest 8 de març, també presenten actes per a tots els públics. Obrirà la programació el 24 de febrer a partir de les 17,30 hores, l'exposició ‘Falleres per la Igualtat’ que una mostra fotogràfica que estarà en el Teatre Auditori fins al 20 de març. A continuació, el dijous 3 serà el moment de la Escola de Feminisme amb Gisela Vaquero, Sara Galiana i Beatriz Olcina que ens parlaren del poder de la dona en la indústria del videojoc. Prèviament a aquesta xarrada, tindrà lloc la presentació del II Pla d'Igualtat Municipal.\nDimecres, 16 Febrer 2022 13:06\n‘Torna el foc de primavera’ d'Arturo Marzal serà el cartell per a les Falles 2022 de Catarroja\nL'Ajuntament de Catarroja ja té cartell per a les seues Falles 2022. Des de la regidoria de Festes, per a encendre la flama de les celebracions falleres es va llançar la primera edició del concurs per a seleccionar el cartell que millor encaixara amb la festa gran valenciana, sent Arturo Marzal el primer guanyador amb la seua obra, ‘Torna el foc de primavera’.\n“Una vegada més hem vist que Catarroja és un poble d'artistes. S'han presentat a aquest primer concurs de cartells obres d'un gran valor i que dotaran d'una major identitat a les nostres festes falleres. A més, el premi per a la persona guanyadora sempre es quedarà en el municipi ja que els 200 euros s'hauran d'invertir en el comerç local”, explica Miquel Verdeguer, regidor de Festes de Catarroja.\nEl jurat ha valorat un concurs amb obres de gran nivell, recollint diferents formats per a l'elaboració dels cartells des dels tradicionals a aquarel·la, fins a muntatges digitals o fotogràfics. Un total de 17 obres que complien els requisits estipulats han sigut valorades. El color, la llum i la tradició han sigut els principals valedors de l'obra guanyadora, en una decisió del jurat per unanimitat però no exempta de dificultat pel nivell de la resta d'obres presentades.\nDijous, 10 Febrer 2022 14:38\nCatarroja recicla 4.000 quilos d'oli usat durant 2021\nEls contenidors de recollida d'oli vegetal situats a Catarroja han recollit durant 2021, 4.000 quilos d'aquest producte. Es tracta d'una xifra considerable, si prenem com a referència les dades de l'any anterior en el qual es van poder reciclar 2.000 quilograms. Una mostra del treball de conscienciació realitzat i de la facilitat en l'accés a aquesta mena de contenidors que cada vegada tenen més presència en el municipi, passant dels 8 de 2020 als 12 amb els quals es compten en l'actualitat.\n“La població s'està conscienciant cada vegada més que tirar l'oli domèstic usat per l'aigüera pot causar un important impacte en el medi ambient. Des de Catarroja estem llançant contínuament campanyes en aquest sentit per a conscienciar a una població que està molt per la labor de consolidar aquestes bones pràctiques ja que fins i tot ens pregunten si podem augmentar els punts de recollida que aquest últim any han pujat de 8 a 12”, explica Martí Raga, regidor d'Urbanisme.\nLa mitjana de recollida d'oli usat a Catarroja està al voltant dels 300 o 350 quilos mensuals, sent els mesos d'octubre i agost els que major nombre de quilos es van emportar al punt de reciclatge, amb una xifra pròxima als 500 kgs.\nL'oli domèstic usat es pot reciclar i és una acció senzilla que afavoreix al medi ambient per partida doble. A més d'evitar que contamine rius, espais naturals com el Parc de l’Albufera o perjudique les canonades, s'aprofita per a crear diversos productes ecològics, com a biodièsel o sabons.\nDivendres, 04 Febrer 2022 11:00\nCatarroja llança cursos de formació en valencià per a la plantilla municipal\nL'Ajuntament de Catarroja, a través de la regidoria de Promoció del Valencià ha llançat un nou programa formatiu, en aquest cas per a empleats municipals, amb la finalitat que milloren les seues competències lingüístiques. En concret han sigut 50 els qui s'han interessat per la formació que es repartirà en diferents grups i horaris atenent el seu nivell i nombre de persones interessades en cada grup.\n”Atendre en valencià en a la ciutadania és un dret que les administracions públiques han de fer complir correctament per salvaguardar els seus drets lingüístics. A més, el nostre objectiu ha estat sempre que l’ús del valencià a l’administració siga habitual també a nivell intern en els expedients i redacció de documents, i això passa per conéixer correctament la nostra llengua. Per això, és necessari que com Ajuntament impartim aquesta formació, que a més serveix al nostre personal per poder presentar-se a les proves de la JQCV i sentir-se segurs en l’ús habitual del valencià”, explica Dolors Gimeno, regidora de Promoció del Valencià.\nEls cursos, que han començat aquesta setmana s'allargaran, fins al mes de maig els del nivell C1, i els del C2 fins al mes de novembre, coincidint amb les dates en que, previsiblement, la JQCV realitza les proves d'aquests nivells. Així doncs s'han llançat dos cursos per cada nivell amb dues hores de formació setmanals que segur serviran per a ampliar i millorar els coneixements de valencià de la plantilla municipal i millorar el servei a la ciutadania.\nDimecres, 02 Febrer 2022 09:16\nL'Ajuntament de Catarroja ha programat per a la setmana vinent tres conferències participatives sota el títol, ‘Participa en la Catarroja del futur, ara”, mitjançant les quals vol preguntar a la població sobre la ciutat que volen per als pròxims anys. Per a això, els dies 8, 9 i 10 de febrer, el Teatre Auditori de Catarroja rebrà a la població en tres esdeveniments participatius dividits per grups d'edat, amb la finalitat de recollir totes les opinions possibles que aniran reflectides posteriorment en el Pla Estratègic Catarroja 2030.\n“El futur comença a escriure's amb la participació de la ciutadania en el present. Esdeveniments com els que viurem la setmana vinent, d'un acostament a la ciutadania amb un diàleg participatiu pròxim i estret ens permetran a nosaltres i als qui vinguen després, construir una Cataroja que encaixe amb la visió de futur de la ciutadania i ens faça reflexionar sobre els reptes que afrontem. Per a això és molt important participar i acudir al TAC amb una clara voluntat de construir el nostre futur com a ciutat”, explica Dolors Gimeno, regidora de Participació Ciutadana.\nLes conferències, estan organitzades en tres trams d'edat diferenciats amb l'objectiu de reunir les opinions dels diferents sectors de la població de la manera més concreta possible. Així doncs, el 8 de febrer a les 18.30 hores arrancarà la Conferència exploratòria per a persones adultes sota el títol: “Catarroja 2030: Reptes i necessitats de Futur”. L'endemà, 9 de febrer a les 17.30 hores, serà el torn per a la població entre 10 i 14 anys sota el títol: “Catarroja 2030: Herois i heroïnes del canvi”. Finalment, el 10 de febrer a les 17,30 hores serà el torn del segment entre 15 i 20 anys sota el títol: “Catarroja: Joventut 2030”.\nTotes les xarrades tindran un format expositiu que fomentarà la participació de les persones presents mitjançant diferents estratègies. L'accés al Teatre Auditori, lloc on es desenvoluparen aquestes jornades, serà lliure fins a completar l'aforament.\nDimarts, 01 Febrer 2022 11:23\nL'Ajuntament de Catarroja ha llançat una iniciativa, des de la regidoria de Festes, per a encendre la flama de les pròximes Falles 2022. Així doncs, s'ha proposat a la ciutadania un concurs de disseny per a triar el cartell de les pròximes festes falleres en el municipi pel qual, la proposta guanyadora obtindrà una targeta de 200 euros per a gastar en el comerç local.\n“Les falles s'aproximen i per això volem començar a viure les festes amb intensitat. Catarroja és un poble d'artistes i una bona manera de demostrar-lo és a partir d'un concurs de disseny del cartell de les nostres falles, la seua creativitat, coneixement del poble i art són fonamentals perquè puguem veure reflectida en la imatge fallera el sentiment dels catarrogins i les catarrogines. A més, el premi per a la persona guanyadora sempre es quedarà en el municipi ja que els 200 euros s'hauran d'invertir en el comerç local”, explica Miquel Verdeguer, regidor de Festes de Catarroja.\nLes persones que vulguen formar part d'aquest concurs de Cartells Fallers hauran d'enviar la seua proposta i registrar-la en la web municipal, www.catarroja.es, abans de l'11 de febrer a les 14 hores, data límit segons les bases. Per a desenvolupar el cartell es podrà utilitzar qualsevol estil o tècnica, però, ara bé, les obres han de ser originals i inèdites, en format DIN-A3, han d'incloure la frase “Falles Catarroja 2022” i tindre els textos redactats en valencià.\nDilluns, 31 Gener 2022 11:27\nL'Ajuntament de Catarroja ha renovat contenidors i papereres del Port amb materials 100% reciclats. En concret, s’han canviat 15 unitats de papereres, introduint la selectiva per a donar servei a l'usuari dels envasos que són típics d’ús en aquest entorn i tres tancaments repartits en tres illes de selectiva de 18 de contenidors per a tractar de minimitzar l’impacte visual.\n“La protecció del medi ambient i entorns naturals també passa per reduir l’impacte visual que puguem tindre alguns elements, que necessàriament hem de tindre per compatibilitzar el seu ús amb la bellesa del paisatge”, explica Elisa Gimeno, regidora de Medi Ambient.\nAixí doncs, amb l’objectiu de reduir l'impacte visual en un entorn natural protegit i emblemàtic per al municipi de Catarroja com és el Port, s’han substituït les papereres per unes altres que permeten la recollida selectiva, reduint, d’altra banda la quantitat i situant-les amb un criteri més racional. Pel que fa als contenidors de residus s’ha procedit a la seua ordenació mitjançant illetes amb un per a cada tipus de residu. Els contenidors es situen dins d'un tancament que els contindrà, protegirà i reduïrà l'impacte visual d'aquests en l'entorn protegit.\nPer últim, els materials usats en la fabricació de les papereres han sigut sostenibles, adequats i compatibles amb l'entorn. En concret, per a aquest cas, s’ha utilitzat la fusta plàstica 100% reciclada i reciclable provenent de residus urbans, industrials i domèstics. Després del seu procés productiu, donen com a resultat una matriu plàstica robusta i estable.


ACCIDENTS DE TRÀNSIT - Artsvalua\n> ACCIDENTS DE TRÀNSIT\nGràcies al nostre equip d'experts, elaborem tot tipus de documents tècnics i/o científic: Informes de les persones Expertes de Festa / Judicial Opinió d'Experts Extrajudicials i Pre Informes de Extrajudicial. I la seva ratificació en la Sentència, en el cas que sigui necessari.\nOferim diferents tipus de peritatges d'Accidents de trànsit com a: expert informes, peritatges de vehicles, accident reconstrucció, l'avaluació dels danys i anàlisi de deformacions.\nAvaries, quilometratge falsificada, causes dels accidents, etc, Per a l'expert, és necessari analitzar i estudiar amb deteniment el cas, de la documentació facilitada pel client, i fer la corresponent inspecció visual del vehicle.\nReconstrucció d'accidents. Per a l'expert, un especialista és necessària per analitzar i estudiar amb deteniment el cas, a partir de la informació de la declaració, però també des de la seva pròpia metodologia:\nAnàlisi de l'estat i/o informe tècnic\nAnàlisi de les declaracions de testimonis\nInspecció Ocular del lloc\nInspecció de les diferents vehicles implicats\nAnàlisi de les empremtes\nAnàlisi de discs de tachograph\nRealització de mesures i càlculs\nDesavinences amb la companyia d'assegurances: Normalment, els pèrits són professionals que s'encarreguen de la valoració de la reparació. En cas de no estar satisfet amb l'expert de l'assegurança, com un individu pot contractar a un expert per propi compte, amb la mateixa validesa que el que pot tenir de la companyia d'assegurances. Els experts, en la seva majoria, acostumen a utilitzar una eina informàtica que s'anomena "Audatex", referència i estàndard de mercat en serveis i solucions per a la valoració de les reclamacions. En el 80% de les valoracions de les reclamacions que es realitzen actualment a Espanya, està utilitzant solucions d'Audatex.


Els punts forts de Catalunya per afrontar la crisi postvirus\nBarcelona. Divendres, 10 de Juliol 2020. 14:09\nActualitzat: Divendres, 10 de Juliol 2020. 17:33\nNo tot són males notícies: Catalunya compta amb diversos punts a favor per enfrontar-se a la crisi derivada de la pandèmia. El 2019 va deixar moltes lliçons però també bones xifres, que evidencien els punts forts de l'economia catalana i el camí cap a una recuperació postCovid, tal com s'extreu de la Memòria Econòmica de Catalunya elaborada per la Cambra de Comerç de Barcelona, i presentada en un acte semipresencial on hi han assistit diverses personalitats entre les quals el president cameral Joan Canadell o el president de la Generalitat Quim Torra.\nD'entrada, l'informe assenyala que el 2019 va ser un any dels millors de la sèrie històrica, en què el PIB català va créixer un 1,9%, per sisè any consecutiu per sobre de la mitjana de la zona euro, i tenia bones perspectives per al 2020 abans que esclatés la pandèmia. Tot i que des de la Cambra asseveren que Catalunya patirà la caiguda més dràstica de l’economia des de la Guerra Civil (superior al -10%), l'informe considera que la intensitat de la recuperació que es produirà a partir de 2021 i "dependrà tant dels fonaments del creixement econòmic en el període recent, com de les mesures que es prenguin per reorientar el nostre model productiu".\nEn paraules de la directora de la Memòria Econòmica, Carme Poveda, "Catalunya continua tenint un potencial industrial i atracció de la inversió estrangera espectacular" i saber els motius pels quals Catalunya va créixer el 2019 "ens ha de servir per a la recuperació d’aquesta crisi". En aquest sentit, la Memòria posa sobre la taula tres bones notícies que seran vents a favor en la sortida de la crisi Covid19, i tres debilitats que jugaran en contra de la recuperació. De totes maneres, segons Poveda "el PIB a Catalunya caurà més que a la Zona Euro però menys que al conjunt d’Espanya, que caurà molt perquè depèn molt del turisme i té poca capacitat i poc marge de reacció".\nInternacionalització, atracció, ocupació\nEntre els principals punts forts, Catalunya ha assolit un saldo exterior positiu del 14% del PIB el 2019, que és la suma del saldo amb l’estranger (del 8,1% del PIB) i el saldo positiu amb la resta d’Espanya (5,5%). Es tracta d'un dels superàvits més elevats de la sèrie històrica i dels països europeus. Per altra banda, Catalunya continua ampliant el percentatge de vendes que van a l’estranger (64%) en detriment de les dirigides a la resta d’Espanya (36%).\n"Aquesta vocació d’obertura a l’estranger de l’economia catalana ens ha fet més vulnerables" quan s’han tancat fronteres per combatre la pandèmia, "però també pot ser una gran oportunitat quan l’economia mundial recuperi el pols, que serà molt abans del que ho farà la demanda interna". Alhora, Catalunya atrau el capital estranger i segons dades del Departament d'Empresa, el 2019 va atraure un milió en inversió estrangera cada dia.\nAlhora, Oriol Amat també ha fet palès que "el 2019 l’empresa catalana generava un rendiment pels seus accionistes d’un 12% de promig, que és elevat", i ha asseverat que "tenim un teixit empresarial molt més ben preparat per afrontar la crisi de la Covid que com estava el 2008", ha explicat Amat.\nFinalment, el 2019, per segon any consecutiu els costos salarials van augmentar per sobre del 2%, més que la inflació, fet que va permetre als treballadors recuperar poder adquisitiu. Aquest augment salarial va anar acompanyat, un any més, per una intensa creació d’ocupació, però en canvi la productivitat (PTF) va fer una contribució negativa al creixement el 2019, el que demostra que cal apostar per la formació, la transformació digital i la innovació, especialment en el sector serveis.\nPoc R+D i massa dèficit públic\nLes debilitats de l'economia catalana també es fan paleses en el balanç del 2019. D'entrada, quelcom que també ha reivindicat el catedràtic Oriol Amat és la manca en inversió en recerca i desenvolupament. De fet, Amat reivindica que Catalunya té un diferencial de 0,6 punts de PIB en despesa en R+D respecte a la mitjana de la UE, el doble de fa deu anys. La principal explicació d’aquest diferencial és, segons la Cambra, "que les empreses europees han augmentat la despesa en R+D un 47% durant la darrera dècada, mentre que a Catalunya l’augment ha estat del 8%, un 5% a Espanya".\nEl dèficit públic també és quelcom a destacar: en el conjunt de les administracions públiques espanyoles va augmentar el 2019 tres dècimes, fins al 2,8% del PIB. L’ajustament del dèficit que es va produir entre 2013 i 2017 va ser resultat de la caiguda de la despesa en % PIB. Per contra, alerta la Cambra, la contribució dels ingressos públics a aquesta correcció del dèficit ha estat nul·la. "La reducció d’aquest dèficit serà el gran repte que haurà d’afrontar el sector públic una vegada passi la fase actual d’emergència", assegura Poveda.\nFinalment, la qualitat de l'ocupació també és un problema, principalment en els joves, pel fet que abunden contractes amb una elevada temporalitat i salaris molt baixos. "Tenir una taxa de temporalitat tan alta ha fet que l’economia catalana fos molt vulnerable a la destrucció d’ocupació durant la crisi del coronavirus". Cal recordar que el 38% de l’ocupació que es va crear entre 2014 i 2019 va ser temporal i aquesta ocupació és la primera que s’ha destruït quan ha arribat la crisi del coronavirus.\n"Una oportunitat que hem de saber treballar"\nEl president de la Cambra de Barcelona, Joan Canadell, ha asseverat que "cal aprofitar les potencialitats de l'economia catalana, perquè aquesta crisi donarà molts titulars negatius però també una oportunitat que hem de saber treballar". Segons Canadell, "hem de pensar quin és el model que volem despres de la Covid, fer un model de màxim valor afegit, més sostenible, etcètera".\nDe fet, segons el president cameral, la pandèmia "només ha accelerat un canvi que havia de succeir, i ara ho hem d'aprofitar". Alhora, ha fet referència a la victòria d'Irlanda al capdavant de l'Eurogrup, sobre el qual Canadell ho veu positiu. "La presidència de l'Eurogrup ha caigut sobre un país petit i això pot anar bé perquè pensin més en economies petites com la de Catalunya", ha explicat.\nCoronavirus Torra vol "l'ajut de l'empresariat per reclamar recursos vitals per a Catalunya" Carlota Serra


Aquest matí: S'incendia la cuina d'un bar al centre de Tarragona\nS'incendia la cuina d'un bar al carrer de Sevilla de Tarragona\nQuan els Bombers han arribat, el foc ja estava extingit\ndijous, 2 de juliol 2020 - 09:50h\nL'incendi s'ha produït a la cuina d'un bar del carrer de Sevilla | google maps\nFins a cinc dotacions dels Bombers de la Generalitat s'han hagut d'activar el matí d'aquest dijous, 2 de juliol, per un incendi a la cuina d'un bar a Tarragona. Cap a tres quarts de deu del matí han rebut l'avís per part d'uns veïns que sortia molt de fum negre d'un bar ubicat al número 10 del carrer de Sevilla.\nEls Bombers han activat cinc camions, que s'han desplaçat fins al lloc dels fets. Quan la primera dotació ha arribat al lloc de l'incendi ha pogut comprovar que el foc ja havia sigut extingit, així que la majoria de camions han pogut tornar al parc de bombers. Segons han apuntat els Bombers, cap persona ha resultat ferida a causa de l'incendi, ni per cremades ni per inhalació de fum.\n"Urgent: Mor un jove ciclista de 19 anys atropellat a la T-301 per un conductor begut" "Vídeo: Espectacular dispositiu dels Mossos contra un clan familiar a Catalunya"


Evacuen el centenar de persones que han passat la nit al refugi del Teide\nEls afectats han estat evacuats en helicòpter o han baixat a peu, després que aquest dimecres una seixantena de persones quedessin atrapades durant sis hores al telefèric per culpa d'una avaria\nRedacció 16/03/2017 - 08.45 Actualitzat 16/03/2017 - 10.49\nL'evacuació es fa amb helicòpters i també hi ha afectats que baixen a peu, acompanyats de personal especialitzat en muntanya (EFE)\nAquest matí ha començat l'evacuació de les 111 persones, vuit de les quals eren nens, que han hagut de passar la nit al refugi del Teide, a Tenerife. El centenar d'afectats han passat la nit en aquest refugi i una seixantena de persones més han quedat atrapades durant sis hores al telefèric per culpa d'una avaria. L'evacuació es fa amb helicòpters i també a peu. Els acompanyen efectius de la Unitat Militar d'Emergència (UME).\nEl destacament d'urgències ha informat que a la nit no hi ha hagut problemes i que només han hagut de fer "intervencions puntuals de caràcter lleu". Una cinquantena d'efectius de seguretat han pujat a peu al refugi per portar mantes i aliments, i prestar assistència. La carretera d'accés al Parador de la zona ha quedat tancada en els dos sentits per facilitar el rescat.\nLes dues cabines del telefèric del Teide es van avariar, per causes desconegudes, a dos quarts de dues del migdia d'aquest dimecres, quan estaven situades a una alçada d'entre 40 i 50 metres. El rescat es va fer mitjançant un sistema de cordes i amb l'ajuda dels bombers. Els 60 ocupants van ser rescatats i tots estan bé. Els turistes van tornar en autobús als seus allotjaments a l'illa.\nA les feines de rescat hi participen els treballadors del telefèric, personal del Grup d'Emergències i Salvament, la Guàrdia Civil, la Policia Local, efectius sanitaris, bombers agents del Parc Nacional, Protecció Civil i la Creu Roja.\nUnes 60 persones, atrapades durant sis hores al telefèric del Teide


El Ple de l'Ajuntament de Lleida aprova les Ordenances Fiscals 2016, amb el vots del PSC, Crida C's\nper Text i fotografia: ACN 30/10/2015 00:00h\nEl Ple de l'Ajuntament de Lleida aprova les Ordenances Fiscals 2016, amb el vots del PSC, Crida C's| Text i fotografia: ACN\nEl Ple de l'Ajuntament de Lleida ha donat llum verda aquest divendres a l'expedient d'Ordenances Fiscals 2016 amb els vots favorables del PSC, la Crida-CUP i C's. Fruit de l'acord assolit aquest dijous entre el PSC i la Crida-CUP, l'any vinent es congelarà l'IBI per a la majoria de lleidatans i s'aplicaran rebaixes de forma progressiva en el rebut per als habitatges amb un valor cadastral inferior a 30.000 euros -descompte dels qual es beneficiaran 9.766 famílies-.\nLa resta de formacions -CiU, ERC, el Comú i PP-, que defensaven una rebaixa lineal de l'IBI del 2% per a tots els rebuts, no han aconseguit sumar els suports necessaris per tirar endavant la seva proposta.\nLa proposta inicial del PSC -i que es manté en les Ordenances aprovades- preveia la congelació de l'IBI i ajuts de 100 euros per a les famílies que tinguessin un pis amb un valor cadastral igual o inferior a 20.000 euros, mesura de la qual s'haurien beneficiat només 3.760 famílies lleidatanes. Després del pacte assolit aquest dijous per l'equip de govern socialista i la Crida per Lleida-CUP, i que s'ha ratificat en la votació durant el Ple d'aquest divendres de l'expedient de les Ordenances Fiscals 2016, s'amplia la rebaixa en aquest impost per als habitatges amb un valor cadastral inferior als 30.000 euros, que s'aplicarà de forma progressiva i que podrà anar del 4,3% al 100% del rebut. D'aquesta manera prop de 10.000 famílies lleidatanes tindran un descompte en l'IBI l'any vinent.\nAltrament i també fruit de l'acord entre el PSC i la Crida-CUP, els propietaris d'habitatges de l'Horta que disposin de sòl rústic i un 50% dels seus ingressos familiars provinguin de l'explotació agrària es beneficiaran d'una rebaixa del 10% en l'IBI. També es crea una ajuda social en el lloguer de l'habitatge habitual en funció de la renda del llogater, sempre i quan l'IBI consti en el lloguer. Tot i això, les diferents confessions religioses, així com els sindicats i fundacions seguiran sense pagar IBI tal com també demanava la Crida-CUP ja que el PSC s'ha emparat en les exempcions que aquests col·lectius tenen blindades per llei per rebutjar aquesta petició.\nAltrament, el Ple ha aprovat, amb els vots a favor de la Crida-CUP, C's i del PSC, la modificació del pressupost de l'Ajuntament de Lleida del 2015 per un import de 2,9 milions d'euros, que la Paeria destinarà al pagament de factures pendents a proveïdors. El Comú ha votat en contra de la proposta, mentre PP, CiU i ERC-Avancem s'han abstingut.\nFinalment l'expedient d'Ordenances Fiscals 2016 ha quedat aprovat amb els vots favorables del PSC, C's i la Crida-CUP, mentre CiU, ERC-Avancem, PP i el Comú hi han votat en contra.\nLa Marea Blanca convoca noves mobilitzacions a Lleida\nRecuperar 'Les Basses d’Alpicat' per a la ciutat


Viatjar amb animals: normes, consells i trucs - RACC Bloc\nHome » Viatges i oci » Viatjar amb animals: normes, consells i trucs\nTags:Com fer-ho, consells, curiositats\nA Nova Zelanda els gossos aprenen a conduir, un projecte amb el qual es vol demostrar el potencial que tenen els animals abandonats i fomentar-ne així l’adopció. Aquesta és una situació curiosa (“no ho proveu a casa”), però és cert que la majoria de conductors ni tan sols saben quines mesures de seguretat han de seguir a l’hora de viatjar en cotxe amb els gossos… d’acompanyants i no pas al volant, és clar.\nTots els gossos poden viatjar en cotxe?\nEl millor és acostumar-los-hi quan són cadells, però els adults també s’hi poden habituar sense problemes (començant amb trajectes curts). Si el gos es mareja o es posa nerviós, consulteu el vostre veterinari.\nSegons la legislació vigent, ni la càrrega ni els animals que van dins del vehicle poden interferir en les maniobres del conductor. Portar l’animal a la falda pot comportar una multa de fins a 200 €.\nCom ho faig, doncs?\n– Arnesos de seguretat: és una mena de cinturó especial per a gossos.\n– Reixes separadores: per a portar l’animal al maleter.\n– Caixes de transport: si el gos és petit el millor és posar-la a terra, darrere del seient de davant, per evitar moviments bruscos. Les gàbies grans, al maleter, ben recolzades al respatller.\nFeu parades cada dues o tres hores perquè el gos “estiri les potes” i faci les seves necessitats. Tot i així, assegureu-vos que no es perd i mantingueu-lo allunyat de la carretera.\nViatjant a la Unió Europea…\nNecessitareu el passaport (per a gossos, gats i fures) que a Catalunya expedeix el Consell de Col•legis Veterinaris, a través dels seus professionals. A més d’aquest certificat de vacunes, l’animal també haurà de dur un xip electrònic que l’identifiqui.


Casado ataca al govern de Sánchez: «Els enemics de la Constitució i dirigeixen l'Estat»\nEl popular també es queixa que els «hereus de Batasuna» i els independentistes siguin «claus» en el govern espanyol | Europa Press\nEl popular s'ha queixat que els «hereus de Batasuna» i els independentistes siguin «claus» en el govern espanyol\nper Paula Montalvo / ACN 06/12/2020 14:38h\nEl president del PP, Pablo Casado, ha constatat aquest diumenge, en commemoració de la celebració del Dia de la Constitució, que els «es declaren enemics de la Constitució» estan dirigint l'Estat. En la seva intervenció al Congrés, Casado ha remarcat que el ministre de Consum apel·la a la república, i «algun membre de Podem vol donar pas a un altre sistema».\n«Jo reivindico el sistema del 78 i que això s'ha de preservar, amb la monarquia al capdavant i amb un espai de moderació i centralitat en què els que som diferents ens unim», ha defensat Casado, que també s'ha queixat que els «hereus de Batasuna» i els independentistes siguin «claus» en el govern espanyol, cosa que preocupa les víctimes del terrorisme i també molts catalans.\nCasado ha fet una apel·lació a liberals, socialdemòcrates, conservadors i democratacristians a unir-se a favor de la Constitució, «que no és un problema, sinó una solució». En un moment de crisi econòmica i de pandèmia, ha dit, cal unir-se «en els principis que han funcionat els últims 40 anys«. «I no permetrem que ho tirin per terra», ha avisat.\nEn demanar-li sobre la declaració del rei emèrit per regularitzar la seva situació fiscal, el popular s'ha limitat a dir que ell es queda amb el seu «llegat com a arquitecte de la transició i peça imprescindible en la recuperació de les llibertats i la democràcia». «Els assumptes privats entren dintre d'un altre poder de l'Estat», ha afegit.\nSánchez defensa la «fortalesa» de la Constitució\nEl president del govern espanyol, Pedro Sánchez, ha defensat aquest dissabte la «vigència» i la «fortalesa» de la Constitució. En una breu atenció a la premsa sense admetre preguntes, Sánchez ha subratllat que «sobren els arguments» per celebrar aquest 6 de desembre, però ha assenyalat especialment dos motius.\nPer un cantó, ha assegurat que la Constitució ha permès «salvar vides» gràcies a l'aplicació de l'estat d'alarma, mentre que ha aplaudit que recentment s'hagin aprovat els pressupostos generals, «que eleven a la màxima categoria l'esperit social» de la Carta Magna. Per últim, el president espanyol ha instat tots els actors polítics a «complir cada dia de l'any, tots i cadascun dels articles de la Constitució».\nEchenique: «Quin dia que ha escollit el rei emèrit per confessar que ha defraudat a Hisenda!»\n«Quin dia ha escollit el rei emèrit per confessar que ha defraudat a Hisenda!». Així s'ha expressat aquest diumenge el portaveu de Podem al Congrés, Pablo Echenique, en declaracions a la cambra baixa amb motiu del Dia de la Constitució.\nEchenique ha constatat que el fet que s'hagi fet públic que Joan Carles ha presentat una declaració per regularitzar la seva situació fiscal suposa una «confessió». «Està confessant, ho fa perquè l'han enxampat i confessa que ha defraudat a Hisenda», ha remarcat. El portaveu de Podem també ha aprofitat per remarcar que tant Vox com el PP incompleixen la Constitució, que està «sota setge». En el primer cas, perquè prefereixen una dictadura, i en el segon, perquè eviten reformar el CGPJ.\nA més, segons Echenique, el PP bloqueja la reforma «sens dubte amb l'objectiu d'evitar que es jutgi els seus alts càrrecs, que tenen problemes amb la corrupció». El portaveu de Podem ha defensat reformar la llei que regula la renovació del consell per «acabar amb aquest bloqueig, protegir el prestigi de la justícia i restaurar el compliment de la Constitució».\nDivorci sorpresa a ERC: l'anunci que gan fet a 3 mesos per a les eleccions\nL'últim anunci de Sánchez que podria aportar molts canvis als treballadors\nPP Podemos Govern Espanyol Pablo Casado Pedro Sánchez


Cassola de cap i pota de porc, callos a la catalana\nPublicat per blogger el dia de juny 14, 2014\nEn un plat de cap i pota el que ho fa més bo, és la salsa, no l'escatimeu\n4 peus de porc tallats en 4 trossos c/u\n1'250kg. de patates\n3 tomates madures trinxades\nTalleu la careta i la tripa de porc i poseu-ho en l'olla a pressió, amb les potes trossejades i una de les 3 cebes, cobriu d'aigua freda, poseu una mica de sal i bulliu durant 25 minuts. Escorreu el brou i reserveu-lo separat de la carn. Ho podeu fer amb antelació...\nTalleu l'albergínia i feu-la a daus, saleu-la i deixeu que tregui el suc.\nEn una cassola al foc, amb un bon raig d'oli, hi poseu, tot trossejat ben petit, primer els alls, (reserveu-ne dos per la picada), les dues cebes, les pastanagues, els pebrots, el tros de bitxo, el porro, l'albergínia ben espremuda...\nquan estigui mig quasi cuit, poseu-hi el conyac, el cremeu. Afegiu la tomata i les patates trossejades, remeneu i barregeu-hi les potes, la careta i la tripa.\nFeu la picada amb les ametlles, els pinyons, la nou, el pa torrat i per últim la farina, poseu-hi un cullerot del brou reservat, acabeu d'omplir el morter amb aigua i afegiu-ho a la cassola, si hi ha poca salsa, afegiu més brou, les patates i la carn ha de quedar quasi cobert..\nEscalfeu el forn a 180ºC, i quan comenci a bullir la cassola entreu-la al forn tapada. Deixeu coure 15 o 20 minuts bullint sense parar. Aquesta cassola és millor fer-la de bon matí i que una vegada feta, reposi al menys 1 o 2 hores.\nServiu a taula molt calenta\n1.20 € 60 min carn de porc forn plat únic


Dijous 4 d’octubre, va tenir lloc a la seu del Sol del Solsonès, una reunió preparativa del IV Campionat de contro i recontro de botifarra de les Terres de Lleida, que el proper any es celebrarà a Solsona.\nA la reunió van assistir el president del Sol del Solsonès, Enric Serra, l’alcalde de Solsona, David Rodríguez, el president del Consell Comarcal del Solsonès, Joan Solà, i Josep Terrado, Daniel Soldevila i Antonio Reinoso, organitzadors i membres del club de botifarra d’Alguaire. Es va decidir que el campionat es durà a terme durant la segona quinzena d’abril del 2013 a Solsona i la reunió va servir per crear els vincles de col·laboració oportuns. Es va crear una comissió de treball de la qual formaran part l’Ajuntament de Solsona, el Consell Comarcal del Solsonès, l’associació de botifarra del Solsonès i el Sol del Solsonès. Us mantindrem informats d’aquest acte que portarà molta gent a Solsona i en el que podran participar els aficionats a la botifarra de Solsona i comarca. Junts compartint aquesta responsabilitat, entre tots, podrem portar a terme els bons camins i a bona convivència al nostre país. Amb fe i esperança, esperem obtenir l’èxit que es mereix Solsona i el Solsonès.


Sindicat de Llogateres: "Deutes a mida dels bancs i els fons voltor: la solució del Govern per pagar els lloguers"\nEl Sindicat de Llogateres publica un comunicat denunciant l'ordre ministerial del Govern central en la que es presenta la forma per pagar els lloguers degut a la crisi actual del coronavirus. Una solució que respecte els interessos i negocis dels lobbis immobiliaris.\nEl Sindicat de Llogateres denuncia en un comunicat la"solució" del Govern central per pagar els lloguers degut a la crisi actual del coronavirus anunciada aquesta setmana en una ordre ministerial.\nUna solució que per al Govern del PSOE i Unidas Podemos passa per respectar els interessos dels fons voltors, el lobby immobiliari i les entitats bancàries a costa d’augmentar el deute públic i aprofundir encara més a la classe treballadora i els sectors socials en el pagament d’aquesta crisi històrica.\nPer això, més de 200 organitzacions entre les PAHs i sindicats de llogaters, al costat d’altres organitzacions i sindicats, seguiexen un mes més amb la vaga de lloguers iniciada el passat març.\nEt pot interessar: Sindicats d’inquilins: "El Govern ens està forçant a triar entre menjar o endeutar-nos"\nPubliquem el comunicat de denuncia del Sindicat de Llogateres davant l’ordre ministerial:\n"El BOE d’ahir recull un ordre ministerial del Ministeri de Transports, Habitatge i Agenda Urbana que desenvolupa i posa en marxa els microcrèdits sense interessos per al pagament del lloguer en l’habitatge habitual. El Govern assumeix així una solució a mida dels fons voltor: que puguin seguir cobrant els lloguers a costa del sacrifici i l’endeutament de milers de famílies llogateres colpejades per la crisi.\nDe fet, aquestes mesures també afavoreixen els bancs: el Govern destinarà 112.000.000€ de l’erari públic a pagar les comissions i els interessos dels préstecs que facilitin les entitats financeres a les famílies més vulnerables. Uns microcrèdits que no solucionaran el problema de fons: l’especulació amb l’habitatge, els lloguers a preus abusius i el model rendista de moltes empreses que es dediquen a l’immobiliari. En definitiva, diners públics que acabaran en les butxaques de grans propietaris, com els fons voltor i rendistes amb més de 10 propietats.\nAquesta mesura es va aprovar fa un mes, i ja en vam fer una valoració, però es posa en marxa ara amb aquest ordre ministerial, que explica quines condicions s’han de complir i quin és el procediment per a accedir als microcrèdits.\nAclarim els punts més importants:\n1 El contracte d’arrendament ha d’estar en vigor, i s’ignora la complexitat de cassuístiques com la tàcita reconducció, o la d’aquelles persones que hagin quedat fora de la pròrroga de 6 mesos, que hauran de demanar justificant a l’arrendador (en molts casos a un fons voltor o rendista).\n2 Per a poder demanar-ho, cal que les persones de la llar que hagin patit una reducció d’ingressos estiguin inscrites en el Registre de parelles de fet.\n3 Si hi ha diversos titulars al contracte d’arrendament, tots han de signar el préstec, i tots ells hauran de respondre.\n4 Ni el titular del contracte ni cap membre de la unitat familiar poden tenir cap propietat (excepte part alíquota per herència, o si hi ha habitatge en propietat però es demostra la impossibilitat d’accedir-hi).\n5 Quantia màxima de 5.400€ (900€ al mes) i sol·licitud fins a setembre de 2020.\n6 Devolució en 6 anys màxim. Una vegada transcorreguts els tres primers anys des de la concessió del préstec i abans de sis mesos de la finalització del termini inicial, serà admissible una única pròrroga de 4 anys. Però per a accedir a aquesta pròrroga haurà d’acreditar-se davant l’entitat finançera que persisteix la situació de vulnerabilitat.\n7 Tot i que el préstec és al llogater, és el banc qui paga directament a l’arrendador, i el pagament pot ser mensual o com s’estableixi. I l’Estat paga als bancs totes les bonificacions (interessos i comissions).\n8 No exigiran l’adquisició de cap producte bancari. Però deixa la porta oberta a que els bancs puguin jugar amb els drets de les famílies endeutades.\nEn definitiva, les mesures del Govern estan fetes a mida dels fons voltor i de la banca, que mai perden. I es tradueixen en més deute i més burocràcia per a les famílies llogateres saturades i enfonsades per la crisi sanitària.\nDavant d’aquesta enorme injustícia, a totes les llars llogateres en situació de vulnerabilitat els hi diem: no esteu soles, no heu d’endeutar-vos. Hi ha una alternativa: sumar-vos a la vaga de lloguers. Ja són més de 16.000 famílies que no han pagat al seu arrendador el mes d’abril i maig. Ens estem organitzant. I juntes som més fortes".


TV3 recorre a Valtonyc y Pablo Hasel per parlar de la monarquia - Notícies Comunicació - Notícies Comunicació - e-notícies\nComunicació · 26 d'Abril de 2021. 11:20h.\nLa televisió pública critica “la impunitat” de la corona\nEl programa 30 minuts de TV3 va emetre el reportatge "La corona retratada”, on mostra “com la monarquia espanyola va crear un sistema que deixava total llibertat d'actuació a Joan Carles de Borbó i la seva família, una impunitat que ha portat a la situació actual”.\nLa televisió pública va voler comptar per a l’esmentat reportatge amb els testimonis dels rapers Pablo Hasel y Valtonyc per demostrar que “criticar la corona pot tenir fins i tot conseqüències penals”.\n“Jo he explicat que és un corrupte, que té negocis criminals amb Aràbia Saudita, que s’ha pagat amb diners públics els silencis de les seves amants, com també ho ha reconegut el propi CNI. Això no és una opinió, això són fets objectius. Quan et condemnen per explicar la realitat, de quina democràcia estem parlant?”, pregunta Hasel.\n“Durant anys s’han pogut perseguir personatges anònims, ciutadans, activistes, o cantants com el raper Valtonyc que viu exiliat a Bèlgica des de que va ser condemnat a tres anys per delictes similars”, explica TV3.\nEl reportatge també critica que “avui el Rei Felip continua amb els mateixos privilegis, sense haver de rendir comptes de res”. També recull les opinions del catedràtic emèrit d’Història Contemporània de la UAB, Borja de Riquer, que critica la Constitució espanyola.\nDe Riquer també assenyala que la monarquia és “herència” del franquisme i que suposa “més un problema que una solució”. “Els ciutadans tenen dret a canviar-la”, diu l’historiador. TV3 tria aquestes paraules per acabar el reportatge.\nEl ’30 minuts’ se centra també en “els regals opacs” de la monarquia, “els negocis amb règims totalitaris”, el “pacte de silenci” d’alguns partits polítics sobre la corona o “l’etapa de Felip VI” i la seva “luxosa lluna de mel amb què va fer la volta al món” i que va costar “450.000 euros”.\n“El cost real de la família reial”, “el cas Noos”, els Premis Laureus a Barcelona, darrere dels quals “hi havia l'amant del rei Corinna Larsen, que a Barcelona va ser retratada per primer cop amb Joan Carles”, “la defraudació d'impostos” o la “marxa als Emirats Àrabs” són altres temes tractats per TV3.


1. Què és el lideratge i quin és el teu estil?\n2. Com gestionaràs les persones a la teva empresa? Cultura, organització, selecció, formació, desenvolupament i compensació.\n3. Decidint els aspectes legals: definició, formalització i costos de la relació laboral, mercantil i becaris.\n4. Com planifico i pressuposto?\nCom fer un pla de viabilitat – Part I i II Taller “Alta i obligacions del Treballador autònom”


Molts ocells i animals fantàstics a les sales de cinema - Canal 10 Empordà\nMolts ocells i animals fantàstics a les sales de cinema\nLes cartelleres de cinema s'omplen aquesta setmana de films de caire infantil-juvenil com 'Angry Birds 2', 'Infierno bajo el agua' o 'Chicos Buenos'\nEn un món dominat cada dia més pels videojocs i les aplicacions de mòbil, és del tot normal que moltes d'elles es transformin en sèries de televisió i pel·lícules. Aquest és el cas de la novetat de la setmana 'Angry Birds 2', de fet es tracta d'una seqüela després de les bones xifres de la primera part estrenada l'any 2016.\nL'estrena de la nova entrega coincideix amb el desè aniversari del videojoc. En aquesta ocasió els ocellets de coloraines i els porquets de color verd hauran de superar la seva rivalitat per salvar la seva llar d'unes àguiles invasores. Durant els film, els amants del cinema podran veure moltes picades d'ullet a altres pel·lícules com un gag al més pur estil Ice Age, ara amb ous i no amb una gla, referències a James Bond i també a la saga Fast & Furious.\nPer un públic una mica més gran, que gaudeix de valent amb els ensurts, la claustrofòbia, el misteri i les grans criatures aquesta setmana arriba 'Infierno bajo el agua'. Si la setmana passada els protagonistes eren els taurons, enguany els encarregats de transmetre el terror aquàtic són els cocodrils. Kaya Scodelario, coneguda peels seus papers a Piratas del Caribe: La venganza de Salazar o a la saga El corredor del labertino, viurà ara una autèntica aventura contra rellotge a 'Infierno bajo el agua'. La cinta ens transporta a Florida, davant l'arribada d'un enorme huracà Haley decideix ignora les ordres d'evacuació per trobar al seu pare desaparegut. Després trobar-lo greument ferit, els dos queden atrapats a l'interior de casa seva per la inundació que cobreix ràpidament el terreny. Pràcticament sense temps per escapar de la tempesta que creix, els dos descobreixen que la pujada del nivell de l'aigua és el menor dels seus problemes.\nI la nota de comèdia la posa 'Chicos Bueno' un film protagonitzat per nens però per un públic adult, on el millor reclam és el jove Jacob Tremblay. En Max el conviden per primera vegada a una feta del petó, però té un gran problema: mai a fet un petó a ningú i no sap com fer-ho. Amb l'ajuda dels seus millors amics i el dron del seu pare, espiarà a les seves veïnes però la jugada surt malament i el dron no sobreviu. Decidits a trobar una solució abans de l'arribada del seu pare, els tres amics s'embarquen en una odissea que els portarà a situacions extremes.\nBalanç 1a volta FC l'Escala\nMissatge de Nadal: Albert Pons\nEl sènior femení guanya el Celrà i el masculí perd contra e ...


Holiday home Valevåg Kjekse Valevag Noruega - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home Valevåg Kjekse-, Valevag, Valevag, Noruega, 5554 - Veure al mapaHoliday home Valevåg KjekseVeure més fotosVeure més fotosVeure totes les 50 fotosVeure al mapaParticularitats que li encantaranaparcament de cotxes\nSobre l'allotjamentDescripcióConvenientment situat a Valevag, Holiday home Valevåg Kjekse és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Holiday home Valevåg Kjekse ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen aparcament de cotxes. Gaudiu de les comoditats d'alta gama com ara calefacció, balcó/terrassa, aparell de televisió, TV satèl•lit/cable, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Holiday home Valevåg Kjekse no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióneverareproductor de DVD/CDempolles d'aigua de cortesiarentadorasecadoraforn microonesrenta vaixelles Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.\nAllotjaments a Valevag


Elisabet de Baviera (reina dels belgues) - Viquipèdia, l'enciclopèdia lliure\nElisabet de Baviera (reina dels belgues)\n(S'ha redirigit des de: Elisabet de Baviera (reina de Bèlgica))\nElisabet de Baviera, reina dels belgues (Possenhofen Baviera 1876 - Brussel·les 1965). Duquessa a Baviera amb el rang d'altesa reial era filla del duc Carles Teodor de Baviera i de la infanta Maria Josepa de Portugal. Per via paterna era néta del duc Maximilià de Baviera i de la princesa Lluïsa de Baviera. Pertanyia a una branca menor de l'antiquíssima casa reial dels Wittelshbach. Per via materna era néta del rei Miquel I de Portugal i de la princesa Adelaida de Löwenstein-Wertheim-Rosenberg.\n25 juliol 1876\nPossenhofen (Alemanya) (en)\n23 novembre 1965 (89 anys)\n17 desembre 1909 – 17 febrer 1934\n← Maria Enriqueta d'Àustria – Àstrid de Suècia →\nSobirana i fotògrafa\nAlbert I de Bèlgica (1900–)\nCarles Teodor de Baviera i Maria Josepa de Portugal\nMaria Gabriela de Baviera, Amalie von Urach, Sophie Adélaïde en Bavière, Duke Franz Joseph in Bavaria (en) i Louis-Guillaume en Bavière\nCreu Roja Reial\nLa duquessa Elisabet de Baviera.\nL'any 1900 es va casar amb el príncep hereu de Bèlgica, el futur rei Albert I de Bèlgica amb qui va tenir tres fills:\nLeopold III de Bèlgica, rei dels belgues, nat el 1901 i mort el 1983 a Brussel·les. Es casà en primeres núpcies amb la princesa Àstrid de Suècia i en segons núpcies amb Maria Liliana Baels\nCarles de Bèlgica nat el 1903 i mort el 1983 a Brussel·les. Es casà amb la Jacqueline Peyrebrune.\nMaria Josep de Bèlgica nascuda el 1906 a Brussel·les i morta el 2001 a Ginebra. Es casà amb el rei Humbert II d'Itàlia.\nLa reina va prendre cert protagonisme després de la Segona Guerra Mundial, ja que inicià un seguit de viatges a països comunistes, tals com Rússia, Xina o Polònia, per la qual cosa fou coneguda amb el nom de la reina roja.\nAmant de l'art i de la cultura, fou patrona d'un gran nombre d'associacions culturals i literàries de Bèlgica. Sabé transmetre la passió per la música als seus fills, molt especialment a la reina Maria Josep que instaurà un premi musical dedicat al piano.\nLa reina morí l'any 1965 i és enterrada en el Panteó Reial del Palau de Laken\nObtingut de «https://ca.wikipedia.org/w/index.php?title=Elisabet_de_Baviera_(reina_dels_belgues)&oldid=27218866»


Ràdio Balaguer - CCOO i UGT demanen una reunió a l'FMC i l'ACM per establir criteris comuns en la reincorporació de treballadors públics. Els dos sindicats aposten per homogeneïtzar per evitar diferències o discriminacions\nCCOO i UGT demanen una reunió a l'FMC i l'ACM per establir criteris comuns en la reincorporació de treballadors públics. Els dos sindicats aposten per homogeneïtzar per evitar diferències o discriminacions\nCCOO i UGT han demanat una reunió a la Federació de Municipis de Catalunya (FMC) i a l'Associació Catalana de Municipis (ACM) per abordar el procés de desescalada a l'administarció local. Les dues organitzacions han considerat que la reincorporació presencial dels treballadors públics ha de ser "negociada" amb els sindicats i que aquesta "no s'ha de precipitar". CCOO i UGT han considerat necessari que hi hagi un marc comú que homogeneïtzi les mesures de reincorporació a totes les administracions públiques per tal d'evitar diferències o discriminacions i per això aposten per crear una comissió o grup de treball que elabori un catàleg d'orientacions, criteris i mesures.\nEls sindicats veuen "amb preocupació" com algunes administracions locals ja estan demanant la tornada dels treballadors als seus llocs "sense tenir uns protocols clars per a realitzar el procés de desescalada de les mesures de confinament".\nPer això, han demanat que s'adoptin mesures preventives per evitar el risc de contagi al conjunt dels treballadors públics tenint en compte que les mesures extraordinàries adoptades fins ara pe aturar el contagi "no poden durar indefinidament".


Ajuntament de Cardedeu - Actualitat - Notícies - Govern Obert, nova etapa per impulsar la participació ciutadana a Cardedeu\nEts a Inici > Actualitat > Notícies > Govern Obert\nNotícies Govern Obert\nGovern Obert, nova etapa per impulsar la participació ciutadana a Cardedeu\nEl model es basa en tres pilars: la transparència, la participació i la col·laboració.\nL'Ajuntament de Cardedeu inicia una nova etapa per impulsar la participació ciutadana al municipi de forma més eficaç, més directa i dinàmica, i oberta a tot el poble. Volem encetar un nou model de relació entre ajuntament i ciutadania, més transparent, d'acord amb els temps que vivim: el Govern Obert.\nEl model de Govern Obert es basa en tres grans pilars: la transparència, la participació i la col·laboració. És un model on l'administració informa, obre el seu coneixement, escolta a la ciutadania, hi conversa i cerca la seva col·laboració. Això passa per una administració oberta i transparent, amb l'ús de les noves tecnologies sense oblidar els mitjans tradicionals per participar, i per centrar-nos en projectes o actuacions concretes a debatre.\nPer desenvolupar aquest projecte, l'Ajuntament compta amb el suport de la Diputació de Barcelona i amb l'ajuda de l'empresa de dinamització social EIDOS. En els següents mesos, es farà un procés de debat per elaborar un nou Reglament de Govern Obert i Participació Ciutadana, al mateix temps que es desenvoluparà un espai web que serà l'eix vertebrador del Govern Obert.\nTrobareu tota la informació de Govern Obert a l'àmbit "Govern Obert" de www.cardedeu.cat.\nÀmbit "Govern Obert"\nPresentació de Govern Obert i explicació dels pressupostos 2013 i 2014\nXerrada-debat sobre la transparència i la informació pública


Per un País Valencià que sigui subjecte polític de decisió - VilaWeb\nDimarts 01.10.2013 06:00\nPer un País Valencià que sigui subjecte polític de decisió\nLa Plataforma pel Dret de Decidir valenciana presenta avui el seu manifest al Teatre Micalet\nLa Plataforma pel Dret de Decidir del País Valencià presenta avui el seu manifest, al qual ja s'han adherit un miler de persones, en un acte públic al Teatre Micalet de València a les vuit del vespre. El portaveu, Antoni Infante, explica que el propòsit d'aquesta iniciativa és de recuperar la capacitat d'autoorganització política dels ciutadans tot cercant la transversalitat ideològica, amb un denominador comú: 'Voler que l'eix de decisió de les polítiques econòmiques, polítiques, socials i lingüístiques siga ací.'\nAmb la presentació del manifest, la plataforma comença una segona etapa per 'bastir eines i ponts entre gent de diversa sensibilitat'. En l'acte d'avui es retrà homenatge a una trentena de militants veterans. Es farà una lectura de poemes com a gest d'agraïment per haver 'mantingut l'espurna del que som'. També hi haurà actuacions musicals a càrrec de la colla de dolçaines i tabalets Estrella Roja de Benimaclet, Vladi et son Petit Orchestre, Enric Casassús, Miquel Gil i Feliu Ventura. Finalment, hi haurà una 'lectura polifònica' del manifest, és a dir, que el llegiran quatre persones diferents per tal de 'reflectir totes les sensibilitats que s'hi han adherit'.\nInfante explica que el text parteix 'l'anorreament' històric que viu el País Valencià com a societat i cultura, però posant l'èmfasi en la societat actual. 'Les persones no podem decidir què volem fer; el manifest és un cant a l'empoderament, a recuperar la nostra capacitat d'autorganització política.' Afegeix que el poble valencià 'no és immadur i no ha de dependre de ningú per subsistir' i que la plataforma fa una crida a 'recuperar allò que en una persona seria el procés d'emancipació, i que en un poble és el procés d'alliberament'.\nEl denominador comú consisteix a defensar que l'eix de decisió de les polítiques econòmiques, polítiques, socials i lingüístiques sigui al País Valencià. A més, la PDD fa seva l'oposició a l'espoliació econòmica i social, a la privatització d'allò que és públic, a les agressions a la llengua i al fet que es vegi la cultura pròpia com una cultura minoritzada, folklòrica i de segon nivell.\n'Ara comencem una altra etapa. Haurem de bastir eines i ponts entre gent de sensibilitat diversa per anar perfilant el futur. En aquest futur ens hem posat d'acord que el subjecte polític és el nostre poble, per a tenir capacitat de decisió. Les eines que ho faran possible són les eines de les quals hem de dotar-nos', diu.\nSegons els organitzadors, hi ha molts adherits a títol individual, que no pertanyen a cap partit ni sindicat. Diuen que la plataforma 'no neix per competir en el camp polític o individual, sinó per anar més enllà i fer un procés d'empoderament de la societat'.


nicole threatt wiki, edat, valor net 2022, sou, marit, nen, alçada - Biografia\nNicole Threatt Wiki, Edat, Valor net 2022, Sou, Marit, Nen, Alçada\nVeritat jove, veritablement jove\nVeure més / Veure menys Fets de Nicole Threatt\n1 Els primers anys de Nicole Threatt\n2 Com es veu Nicole Threatt?\n3 Valor net i sou de Nicole Threatt\n4 Quants nens va compartir Nicole Threatt amb el seu marit, el Dr. Dre?\n5 Carrera professional de Nicole Threatt\nNicole Threatt és coneguda com l'esposa del famós raper i productor discogràfic Dr. Dre. Nicole ha ajudat molt a Dre a estar on és en aquest moment. El seu marit, el Dr. Dre, és una de les icones més importants de la música i els negocis en aquest moment i Threatt hi ha jugat un paper important.\nLa parella és una de les poques parelles de Hollywood que roman juntes durant aquest llarg període de temps.\nEls primers anys de Nicole Threatt\nVa néixer Nicole Threatt Nicole Kendra Plotzker activat 1 de gener de 1970 , enEstats Units d'Amèrica. A partir del 2019, té 49 anys i el seu horòscop és Capricorn. Nicole té una nacionalitat nord-americana i pertany a una ètnia mixta. Nicole va estudiar dret i va completar la seva graduació en ella.\nCom es veu Nicole Threatt?\nNicole Threatt és una dona preciosa que té un cos corbat, que tota dona somia tenir. Ella es troba a una alçada de5 peus 5 polzadesmentre que el seu pes corporal encara no apareix als mitjans. Nicole té els cabells llargs i negres i els seus ulls negres defineixen la seva personalitat com a molt secreta.\nValor net i sou de Nicole Threatt\nNicole Threatt no està involucrada en el treball professional, però és una dona de suport que ha tingut un paper important en l'èxit del seu marit, el Dr. Dre en el seu camp. A més, contribueix al valor net d'un milió de dòlars de Dre. Segons alguns recursos en línia, el seu marit té un valor net estimat al voltant 740 milions de dòlars . Dre està classificat com un dels rapers més rics per Forbes. Tanmateix, no hi ha informació sobre el valor net i el sou de Nicole.\nL'any 2014, Apple va comprar l'empresa Beats del Dr. Dre per uns quants 3.200 milions de dòlars, i el mateix any, va comprar al voltant 50 milions de dòlars mansions a Brentwood, Califòrnia. La parella gaudeix d'un estil de vida luxós en una mansió de grans dimensions a LA.\nQuants nens va compartir Nicole Threatt amb el seu marit, el Dr. Dre?\nNicole Threatt està casada amb el raper Dr. Dre i vivint una vida de matrimoni feliç durant unes dues dècades. La parella va començar a sortir a principis dels anys 90 i van convertir la seva aventura en una relació oficial l'any 1996. La parella ha donat a llum dos fills, un fill, Truth Young (nascut el 1997) i una filla, Realment jove (nascut l'any 2001).\nTítol: Nicole Threatt amb el seu marit, el Dr.Dre\nAnteriorment, Nicole estava casada amb l'estrella de l'NBA Sedale Threatt abans de lligar el nus amb la Dre. Mentre que Dre no estava casat abans, però estava en una relació amb diverses dones.\nA més, té fills de la seva relació anterior: va donar la benvinguda al seu primer fill, Curtis Young quan només tenia 16 anys. Més tard, l'any 1983, Dre i Lisa Johnson tenia una filla, La Tanya Danielle Young . A més, té dos fills més; el fill Andre Young Jr. i Marcel .\nCarrera professional de Nicole Threatt\nNicole Threatt havia treballat com a advocada per a alguns despatxos d'advocats abans de casar-se amb el seu primer marit, el Dr. Dre, que és l'antiga estrella de l'NBA Sedale.\nDesprés de començar la seva relació matrimonial amb ell, va acabar la seva carrera com a advocada.\nTot i que no està activa en la seva carrera, Nicole ha donat molt suport a la carrera musical del seu marit, el Dr. Dre.\nTítol: Nicole Threattn (Foto: Persones famoses)\nLa carrera del Dr. Dre ha estat increïble i Nicole n'ha estat la clau. El seu marit té moltes cançons d'èxit en el passat.\nL'any 2001, va llançar una cançó anomenadaEl proper episodii ho va fer meravellosament bé.\nA més, el seu marit és el fundador i CEO d'Aftermath Entertainment i Beats Electronics i té un segell discogràfic nord-americà copropietat anteriorment,Rècords del corredor de la mort.\nA més, Dre ha produït diversos àlbums i ha supervisat les carreres de rapers populars, com ara2Pac, The D.O.C., Snoop Dogg, Eminem, Xzibit, Knoc-turn'al, 50 Cent, The Game, iKendrick Lamar.


‘Hem patit molts temporals al Delta, però cap com el Glòria’ | Diari de Tarragona\n‘Hem patit molts temporals al Delta, però cap com el Glòria’\nLa Marquesa, Buda i el Trabucador són dels punts més fràgils del Delta, com saben bé els responsables del restaurant els Vascos, els arrosars de l’illa i de les Salines de la Trinitat\nLa família Otamendi, ahir al seu restaurant Els Vascos. FOTO: JOAN REVILLAS\n«La diferència aquesta vegada és que no només nosaltres estem afectats, hi ha molta més gent. L’impacte ha estat brutal». La platja de la Marquesa a Deltebre, l’illa de Buda a Sant Jaume d’Enveja i la barra del Trabucador i la punta de la Banya a Sant Carles de la Ràpita són tres dels punts més sensibles del delta de l’Ebre i que pateixen més en cas de temporal. Els propietaris de terres, un restaurant i els responsables de les salines de la Trinitat en aquests espais estan acostumats a les llevantades, però admeten que fins ara no havien vist res semblant al Glòria.\n«Sabem molt bé el que és perdre i tornar a començar. Ho hem fet una vegada i una altra... i ara ho tornarem a fer». Així s’expressa Marcela Otamendi, de la família propietària del Restaurant els Vascos, entre la Marquesa i l’accés a la punta del Fangar. Les roques a mode d’espigó instal·lades fa uns quatre anys davant la casa han permès aturar la seva destrucció, ja que les onades van entrar amb força a tots els camps propers, alguns dels quals també propietat de la família Otamendi. «Ens neguem a perdre el que és el nostre llegat familiar. L’enginyeria i la tècnica poden donar solucions per frenar la regressió del Delta i les hem de reclamar, no podem esperar més».\nGuillermo Borés, propietari d’una part de Buda, també considera que a l’illa es lliura la primera batalla del Delta per la seva supervivència. «Els efectes del Glòria encara els hem d’avaluar del tot però la regressió avança molt més ràpid del que pensàvem, i temporals com aquest es repetiran pels efectes del canvi climàtic. Cal actuar i s’ha de fer de forma contundent, amb dics de contenció que frenin la força de les onades i l’avenç del mar», afirma.\nBorés considera que l’únic positiu d’aquest episodi és que finalment s’ha obert el debat en l’opinió pública sobre el futur del delta de l’Ebre i que cal actuar per salvar-lo, «però potser ja no hi arribem a temps», lamenta.\nAl marge dret del Delta, les Salines de la Trinitat es troben encara aïllades a la punta de la Banya, després del trencament de la barra del Trabucador. «Un 90 per cent de la barra ha quedat sota l’aigua. Hem d’esperar a què es retiri el mar però creiem que les afectacions poden ser molt grans i segurament caldrà una actuació d’urgència per restablir la barra d’arena i el pas fins a les salines», comenta el gerent de l’empresa que les gestiona, Infosa, Joan Sucarrats.\nPel camí de la barra del Trabucador surten cada dia entre 15 i 20 camions carregats de tones de sal. Habitualment, després d’un temporal, la normalitat pot tornar en dos o tres dies, però ara s’haurà d’esperar bastant més. «Som una indústria amb 60 treballadors i no podem tenir l’activitat aturada de forma indefinida».\nSucarrats, com Borés, veuen imprescindible que es comencin a plantejar actuacions importants i obres de relleu al Delta, si es vol mantenir tal i com el coneixem avui. «Està bé que s’aportin més sediments, però no serà suficient», afirma el gerent d’Infosa.


Els joves reprenen l’art de lligar en la nova normalitat\nExperts reflexionen sobre com el confinament i l’arribada a la tardor d’un rebrot pot influir en la manera de relacionar-se i experimentar el sexe\nper Abel Degà Redactor 12 de juliol de 2020 16:03\nTinder i sexting. Són dues paraules ben conegudes des de fa temps, però que durant el confinament s’han usat més de l’habitual. L'aplicació mòbil ha vist com l’aïllament a nivell global disparava el nombre d’usuaris que utilitzaven l’app, i la gent ha hagut de trobar noves maneres de mantenir relacions sexuals sense que hi hagi contacte físic. Ara per ara i si les coses van bé, però, això ja és una etapa passada. No obstant, el jovent ha de lligar. És l’etapa vital en què es desperten més passions i en què ve més de gust relacionar-se sexoafectivament amb altres persones.\nEl Món s’ha posat en contacte amb experts de l’àmbit de la psicologia i la sexologia perquè reflexionin sobre com la sortida del confinament i la seguretat que a la tardor hi haurà un rebrot del coronavirus al nostre país pot influir en la manera de relacionar-se i experimentar el sexe.\nLa sexòloga Silvia Catalán opina que, pel que fa als solters, haver-se quedat tancat a casa durant uns tres mesos “no haurà afectat al desig sexual d’aquestes persones”, tot i que apunta que sí que pot haver afectat en l’autoestima de la gent. “Ens hem acostumat a mantenir relacions de manera virtual, on tot és més fàcil i senzill perquè ens amaguem darrera d’una pantalla”, apunta, i afegeix que això ha pogut influir en la nostra seguretat pel que fa a la comunicació entre individus.\nUna parella pren el sol al barri de Vallecas (Madrid)\nNo opina el mateix l’especialista en sociologia de les emocions Francesc Núñez. El professor dels Estudis d'Arts i Humanitats de la UOC considera que “tant les apps com els joves s’han adaptat a la nova manera de relacionar-se i per tant s’han obert nous horitzons”. “Jo no crec que el confinament hagi afectat en l’autoestima del jovent perquè una de les característiques principals dels joves és que es poden reorganitzar i trobar nous hàbits i maneres de relacionar-se”, assegura.\nPer altra banda, el professor dels estudis en Psicologia de la FPCEE Blanquerna Lluís Botella Garcia del Cid assenyala que el virus no haurà causat falta d’autoestima en els joves, però “potser sí que una mica d’actitud de sospita, de por i de recança”. No obstant, explica que es pot produir un fenomen similar al del VIH: molta alarma social quan es va descobrir la malaltia però un relaxament important de la societat a mida que han passat els anys. És el mateix que opina Catalán: “L’espècie humana és bastant inconscient i ara ja veiem que la gent s’ha oblidat del preservatiu”. “De fet, el que ara està augmentant són les malalties de transmissió sexual de principis de segle XX”, afegeix també Botella.\nDiversos tipus de joves\nUna parella juga a voleibol a la platja del Bogatell\nPer una banda hi ha l’enemic invisible que és la COVID-19, i per altra hi ha la pressa que molta gent pot tenir per lligar sabent que a la tardor és possible que ens haguem de confinar tots a casa una altra vegada. És per això que Catalán considera que és més probable que els joves busquin abans els “vells coneguts” que no pas anar a conèixer gent nova. “Sobretot per la falsa il·lusió que tenim que quan coneixem algú pensem que aquest estarà net i que ‘si té alguna cosa ja m’ho dirà’”, afirma la sexòloga, que assenyala que aquesta idea és la pitjor que podem tenir per tal d’evitar les malalties de transmissió sexual.\nPer la seva banda, Botella opina que hi haurà dos grans grups de joves: “el boig experimentador que anirà a per totes i el jove que durant el confinament ha arribat a patir ansietat i preferirà gent coneguda”. No obstant, alerta que durant aquesta nova normalitat es poden trobar situacions de pressió de grup: “Què diran de mi si no vaig a aquella festa, què passarà si no apareixo a la foto grupal que pengen a Instagram… Molts joves, sobretot els adolescents, consideren que si no apareixen a la foto no existeixen”.\nEl Tinder s’ha disparat\nAquests dies té tot el sentit del món descarregar-se i utilitzar Tinder, però una de les dades més sorprenents dels mesos de confinament és que el seu ús s’ha vist augmentat. Per què els joves utilitzaven Tinder si sabien que no podien quedar amb l’altra persona? “L’amor, la seducció i el flirteig és un joc molt solitari, en el sentit que el més important són els espais que genera la imaginació”, apunta Núñez, que insisteix que “l’amor és un mecanisme de idealització de l’altre i de tu mateix; t’emociones, pateixes, t’excites, tens esperança, decepció… i això és tan real com un objecte material”. També explica que “si la persona amb la què fa setmanes que xateges t’agrada físicament quan la veus en persona, ja tens molt guanyat perquè ja arrossegues una relació amb ella que va bé”.\nPer altra banda, Botella assenyala que d’aquest confinament se’n poden fer molts estudis socials, i que la relació de les persones amb les aplicacions per lligar en podria ser un. “El Tinder és l’abstinència, i allarga el període de flirteig”, afirma a més d’explicar que durant la quarentena s’han pogut conèixer els “millenials victorians”, perquè basaven les seves relacions en la correspondència.\nUna parella seu a les butaques d'un cinema de Màlaga\nHa arribat per quedar-se. Així ho considera tothom. Catalán diu que “qui l’hagi descobert durant el confinament segurament s’hi quedarà” ja que “és una manera divertida” d’experimentar el sexe i que “genera poc compromís”. I també considera que és un fenomen que se seguirà utilitzant perquè “les relacions virtuals són una cosa que està al dia”.\n“No té aturador”, diu Núñez, que assenyala que “el sexting no és més que la demostració que ja fa temps que ve una gran revolució”. “Cada cop hi haurà més eines i joguets per satisfer de manera eròtica les persones; el problema, però, arribarà quan la tecnologia pugui arribar a ser un bon substitut d’una persona”, apunta. I afegeix que “el problema no és quan un robot pot ajudar la gent gran en les feines de casa, sinó quan la màquina pot arribar a ser preferible abans i tot que el contacte sexual amb una persona de carn i ossos, ja que això ens pot dur a conseqüències indesitjables”.


Espais - La Centenaria 1779 Unique Events - Gavà Barcelona\nGràcies al tancament de vidre i a la calefacció, es converteix en l’espai ideal per a esdeveniments d’hivern. A l’estiu, totes les seves portes s’obren per transformar-lo en un fabulós porxo obert a l’aire lliure en ple jardí.\nEn aquest espai adquireixen especial importància l’espectacular il·luminació i el disseny del sostre, que permet la instal·lació de decoracions suspeses.\nTots i cadascun dels detalls han estat pensats per convertir l’Orangerie en l’escenari perfecte d’esdeveniment inoblidables.\nLa històrica glorieta de La Centenaria 1779 presideix les cerimònies a l’aire lliure i, a la gespa, sota l’ombra dels pins, s’hi poden celebrar aperitius en un ambient tranquil.\nPer aquesta part del jardí passa el camí principal que duu fins a la casa. Un camí ple d’ aromes de magnòlia i de flor de til·ler junt a l’agradable murmuri de la font de l’estany.\nLa nostra llar, La Centenaria 1779, disposa de meravelloses estances interiors, espais centenaris on sens dubte podràs viure una experiència especial.\nUn antic hangar que permet crear i deixar volar la teva imaginació.\nEns agrada pensar en aquest espai com un lloc en blanc, un llenç en el que poder pintar lliurement, cru com el seu nom indica, sense ser contaminat per cap estil prèviament definit. RAW lab és un laboratori on poder experimentar.\nVols venir a conèixer La Centenaria 1779?


Begur exposa una mostra dedicada a les dones de Picasso i Richard • Ràdio Capital de l'Empordà\nEscoles Velles de Begur\nBegur exposa una mostra dedicada a les dones de Picasso i Richard\nA partir de dimecres 31 es podrà veure la mostra “Dones, dones” a la Sala d’exposicions de les Escoles Velles de Begur\nLa sala d’exposicions de les Escoles Velles de Begur acull a partir de dimecres 31 l’exposició “Dones, dones” dedicada a les dones de Pablo Picasso i Jean Philippe Richard. La mostra està integrada per inogravats realitzats per Picasso l’any 1959 per a les edicions del cercle d’art amb l’ajut del taller Hidalgo Arnera a Vallauris i escultures de Richard. Es podrà visitar fins al 17 d’agost i s’inaugurarà oficialment dimarts vinent, 6 d’agost, a les 19:30 hores.\nDes de l’Àrea de Cultura de l’Ajuntament de Begur expliquen que la mostra “compta amb dues visions de la figuració en l’observació de la dona. Totes les obres exposades mostren les dones de la vida d’aquests dos artistes, però també les imaginades, somiades i les que són fruit de fantasies en la seva producció artística”.\nLa història de Picasso es desenvolupa en paral·lel amb la història de totes les dones que el van acompanyar en les diferents etapes de la seva vida. Des de la seva mare, les seves germanes i una tia seva, que van ser les seves primeres models, passant per Fernande Olivier (1881-1966) la seva primera musa; la model Eva Gouel, el que per molts és potser el primer gran amor de l’artista o bé la jove pintora Françoise Gilot (1921) amb qui va tenir dos fills –Claude (1947) i Paloma (1949).\nPer la seva banda, Richard és l’autor de les dues escultures dedicades a Carmen Amaya que té el poble de Begur. Una d’elles, situada al Mas d’en Pinc, és el motlle en fang de la segona, de bronze, situada al mirador de Sant Ramon. L’escultura de bronze la va cedir a Begur per la persona que la va comprar, Myles Jenkins, i el motlle de pedra, pel mateix Jean Philippe Richard.\n“Dones, dones” és la tercera exposició de la temporada d’estiu de les Escoles Velles. Fins ara s’han mostrat “Horse Go! Artyoureadey”, de l’artista banyolina Gemma Agustí i “Paisatges” del pintor garrotxí Josep Maria Solà. Després d’aquesta exposició de Picasso i Richard es podrà visitar la mostra de la Fira d’Indians de Begur, que arriba a la XVI edició. Serà del 22 d’agost al 8 de setembre.\nArticle anteriorMarzo-Mart exposa al Parc dels Estanys\nArticle següentInversió de 3,6 milions d’euros a les obres de millora del dic de recer al port de Palamós


Buscant nous reptes: Gracies a tu tinc este blog.....i 27000 visites!!!!\nHavia d'arribar el dia d'agrair-te la teva influència quan em vaig decidir en crear este blog. Doncs és avui, pot ser un pèl tard però ......ha arriba l'hora.\nAquest home del peto groc és el barber o perruquer de Roquetes, Lluís Gómez, i és ell l'encarregat de tallar-me els pocs cabells que em queden.\nDes del primer dia que vaig a la seva perruqueria que em diu que faci un blog contant tot allò que faig, que molta gent li agradaria saber-ho. Jo al principi sí, sí, però no, fins que un dia em vaig decidir. Decisió acertada, ja que avui hi ha 27000 visites.\nEll em segueix i m'anima, fins i tot al desert em va enviar missatges, li agraeixo molt i jo només li puc tornar estes mostres de suport anant a tallar-me els cabells allí i animar a la gent que hi vagi.\nL'altre dia ens vam trobar a la cursa popular de Tortosa (ell la corre tots els anys) i ens vam fer aquesta foto, que avui em serveix per rendir-li aquest petit homenatge.\nGràcies per la idea que em vas donar!\nEstic emocionat. Acabo d'entrar al teu bloc com totes les nits per a vore quina n'has fet avui i m'he trobat això...jo protagonista al teu blog. Tens una memòria igual que el teu cor i les teves cames, jo ja no me'n recordava.\nMoltes gràcies Albert per aquesta inesperada sorpresa...ets una persona que trobes temps per a tot i per a tothom...\nEnhorabona per les 27.000 visites i per l'èxit del blog.\nGracies a tu Lluis, lo que va començar en una prova, mira ara.


Bus Lleida-Andorra amb Montmantell: ruta i freqüència\nCom arribar a Andorra > Anar en bus > Grup Montmantell - AVE (Lleida)\nBUS LLEIDA - ANDORRA: MONTMANTELL\nEl Grup Montmantell és una de les empreses de transport més importants que operen a Andorra, encarregada de gestionar línies tant en l'àmbit comunal com en el nacional. A més, ofereix la línia d'autobús Lleida-Andorra, d'interès especial per a tots els visitants del Principat. En aquesta pàgina podràs conèixer més detalls d'aquest servei diari.\nBus Lleida-Andorra, una connexió amb l'AVE\nTot i que Andorra no té ferrocarril, posem a disposició dels nostres visitants un gran nombre de línies d'autobús amb origen i destí a les principals estacions de tren del nostre entorn. Per això, els usuaris de l'alta velocitat espanyola poden fer servir aquest mitjà de transport fins a l'estació de Lleida Pirineus i, a partir d'allà, continuar fins al nostre país. Fins a aquesta estació hi arriben trens procedents de ciutats espanyoles molt diferents, com Sevilla (Santa Justa), Saragossa (Delicias) i, evidentment, Barcelona (Sants) i Madrid (Puerta de Atocha). De totes maneres, no són les úniques línies que passen per aquesta estació, ja que altres trens regionals i de mitjana distància també arriben fins aquí amb origen a Irun, Gijón o l'Hospitalet de Llobregat, per esmentar-ne alguns exemples.\nDetalls d'aquesta línia d'autobús\nAquesta línia d’autobús Lleida-Andorra és directa; és a dir, connecta la ciutat catalana amb Andorra la Vella sense aturar-se en localitats intermèdies. Les úniques parades del recorregut tenen lloc precisament a Lleida i a territori andorrà: Sant Julià de Lòria i el nucli urbà format per Andorra la Vella i Escaldes-Engordany.\nEn el primer cas, les parades de Lleida són l'estació de l'AVE ja esmentada (plaça Berenguer IV) i l'estació d'autobusos (carrer Saracíbar, 2). Un cop en territori andorrà, les parades són al carrer del Prat Gran, el carrer del Prat de la Creu, la plaça de les Arcades, l'avinguda Santa Coloma i Sant Julià de Lòria.\nD'aquesta manera, el temps total del trajecte del bus Lleida-Andorra és aproximadament de 2 hores 40 minuts, sense necessitat de fer transbord. Normalment es fan cinc sortides diàries en cada sentit, al matí, a la tarda i a la nit. Les úniques excepcions en el calendari anual són el 25 de desembre i l'1 de gener, dates en les quals no s'ofereix el servei.\nSi vols més detalls sobre el preu actualitzat del bitllet i els horaris de pas, pots visitar la pàgina web del Grup Montmantell, en la qual també es poden adquirir bitllets en línia.\nL’autobús Lleida-Andorra és una opció recomanable per a aquelles persones que vénen al Principat des de diferents ciutats d’autobús Lleida-Andorra és una opció recomanable per a aquelles persones que venen al Principat des de diferents ciutats d’Espanya. La companyia de transports Alsa també ofereix aquest servei des de la ciutat catalana, amb parada a l'estació de l'AVE. Tot i això, Lleida no és l'única porta d'entrada a Andorra. També pots venir des de la Seu d'Urgell, amb el Grup Montmantell, o bé directament des d'altres ciutats, com Salamanca i Barcelona.\nA la nostra web t’indiquem com arribar en tots aquests casos, així com si decideixes conduir el teu propi vehicle o si vens amb avió des d'altres països.\nConsulta els Horaris i preus de Montmantell: Lleida - Andorra - Lleida.


Identificats els responsables d’operatius de les càrregues policials de l’1 d’Octubre a Girona\nAGENTS A JUDICI\nS’ha pogut reconèixer una trentena de policies\nAgents de la Guàrdia Civil s’enduen una persona al col·legi de Sant Julià de Ramis, l’1 d’octubre. //ACN\nActualitzada el 15-01-2018 09:31\nIdentifiquen els responsables d’operatius de policies espanyols i guàrdies civils que van carregar l’1 d’octubre en col·legis de Girona. Els advocats que representen més de 200 afectats han pogut reconèixer una trentena de policies. Es tracta dels caps de comandament. Els lletrats es mostren satisfets, però lamenten que el Ministeri de l’Interior no ho posi fàcil. Són declaracions de l’advocat Albert Carreras, a l’ACN:\nNo tenim encara el gran nombre d’agents identificats, això és una feina que haurem de fer poc a poc, a partir de les imatges que els mitjans de comunicació han començat a portar al jutjat. A partir d’aquí anirem extraient els números d’agent i els començarem a citar, si cal. Els responsables són reacis a donar informació i es va donant aquesta informació poc a poc, de moment però, sembla que van complint\nEl procés és més lent del que s’esperava. El govern espanyol no diu quins agents estaven destinats a cada col·legi, sinó que només facilita la identitat dels tres màxims responsables. L’objectiu final, segons Carreras, és saber qui en va donar els ordres.


Les obres de millora de la carretera Me-1 entre Ferreries i Ciutadella entren en una segona fase\nLes obres de millora de la carretera Me-1 entre Ferreries i Ciutadella entren en una segona fase, que comença avui dimecres 20 de setembre amb l'execució de la pintura groga de senyalització d'obres des del camí d'Almudaina fins a la rotonda a les rondes de Ciutadella.\nFins a dia d'avui els treballs s'han centrat en un tram de 4 km en la zona del Pla Verd, on s'han executat els moviments de terres, les obres de drenatge d'aigües pluvials, la nova paret seca de delimitació de la carretera, i els terraplens fins a cota de l'explanació, amb l'objectiu d'arribar a la temporada de pluges amb els terraplens elevats per sobre del terreny natural i evitar les dificultats d’execució que suposaria treballar en un terreny anegat. El Pla Verd pateix embassaments d’aigua de pluja any rere any.\nLa segona fase, que s'executarà en els propers mesos, se centrarà en un tram de 3 km entre el camí de s'Almudaina i Son Sivineta. Les actuacions de millora que s’hi portaran a terme consisteixen en:\n- Millora de les interseccions del camí de s'Almudaina, de sa Gravera i de Torrellafuda, i habilitació de punts per a canvi de sentit davant la pedrera de Son Sintes i Son Sivineta.\n- Soterrament de serveis, com la línia telefònica que discorre paral·lela a la carretera i com la línia de fibra òptica del Consell Insular.\nEn les properes setmanes els treballs d'aquesta segona fase se centraran en el desbrossament del terreny, i l'execució de paret seca i les obres de pas i drenatge. En tot moment, com s’ha anat fent fins ara, es mantindran els dos sentits de circulació a fi de no alterar el trànsit.


Les exportacions de la Comunitat Valenciana creixen un 2,3% en el període gener-maig\nEl sector d'automoció creix un 6%, un 1,2% el sector agroalimentari, un 4,3% els productes químics i un 5% els béns d'equip\nLes exportacions de la Comunitat Valenciana han ascendit a 13.541,4 milions d’euros en el període gener-maig de 2019, la qual cosa representa un increment del 2,3% respecte al mateix període de l’any anterior, segons les dades fetes públiques per la Direcció Territorial de Comerç de la Comunitat Valenciana.\nEn l’acumulat gener-maig, el sector d’automoció registra un ascens del 6%. El sector agroalimentari, en segon lloc, experimenta un augment de l’1,2%. Li segueixen les semimanufactures no químiques, que no varien, mentre els productes químics experimenten un increment del 4,3%.\nEn els cinc primers mesos de l’any, béns d’equip i manufactures de consum representen tots dos el 10,5% del total exportat, amb ascensos del 5% i del 3,1% respectivament. Destaca l’ascens de l’exportació de mobles, xifrat en un 10,6%.\nPer àrees geogràfiques, Europa concentra el 68,4% de les exportacions de la Comunitat Valenciana, amb un descens del 0,8%. Alemanya és la primera destinació de les exportacions valencianes amb 1.954 milions d’euros i un ascens del 3,1%. Li segueix França, amb 1.622 milions d’euros i un descens del 9,5%. Regne Unit, per contra, experimenta un increment del 6,6% en aquest període.\nLes vendes dirigides a Amèrica experimenten un destacat augment del 22,7% gràcies a l’increment del 42,9% de les exportacions dirigides a Nordamèrica. Per part seua, les exportacions a Àsia s’incrementen un 3%, amb un destacat augment del 14,3% de les exportacions a la Xina.


Vilafreser és un nom compost de la paraula llatina villa, i de la germànica Fride, (pau) llatinitzada més tard en la forma Fredarius. Significa, per tant, poble de pau. Així es troba en documents dels anys 957 i 982. Se suposa que aquests paratges van ser colonitzats per un propitetari d'origen germànic anomenat Fride, que va donar lloc al nom de Vila Fride, del qual es deriva l'actual de Vilafreser. Juntament amb St. Esteve de Guialbes i Olives, no formava part de l´antiga baronia de Vilademuls, però ara tots tres pertanyen al mateix municipi. Està situat al límit sud-est de la comarca del Pla de l'Estany.\nLa parròquia de Sant Sadurní de Vilafreser, (dintre el terme municipal de Vilademuls), és existent a l'any 1058 (CC, 120). El temple és dels segles XVI-XVII, amb elements del segle XII (Catalunya Romànica, V, 478)\nLlista d'articles en la categoria Masos de Vilafreser


Com diu Nicolau Claramunt, alcalde de la localitat, la posada en marxa d'estaidea del Ban WhatsApp ha permés que molts veïns i veïnes puguen estar informats de tot el que ocorre al poble encara que no estiguen físicament a Albalat. Va ser una iniciativa que a poc a poc s'ha anat estenent a altres poblacions del voltant per la bona acollida que té i per la seua utilitat. Prova d'això sons els més de 1.000 usuaris actuals a Albalat.\nHuiesteservei es fa pràcticament indispensable i això que només porta en funcionament poc més de 2 anys ha conclòs Claramunt.\nEl ágora del parque Rey en Jaume ha sido testigo de esta atípica edición\nLa Diputación acondicionará la Cova dels Diablets de Alcalà como previa de futuras campañas arqueológicas


Salvem sa Dragonera\n05 març 2021 11:19\nTemes del dia #CantdelsOcells#discriminaciólingüística#PremisEnderrock#Felanitx#PabloHasél#26milions#OnaMediterrània#Balutxo#BonDia#VOX#extremaDreta#ParlamentdeCatalunya#Lítica#LuciaPietrelli#MonarquiaEspanyola#català#CreadorsdeContinguts#SetmanaSanta#Covid19#atur#dones#Raixa#contacontes#VacunaCovid19#Covid-19#Manacor#EscolaMunicipaldeMallorquí#ObrirperTancar\nPepe García | 31 juliol 2017\nSi encara no heu llegit "Salvem sa Dragonera. Història dels ecologismes a Mallorca" de Pere J. Garcia Munar no trigueu gaire. Aquest llibre molt ben editat per Illa Edicions, coincidint amb els quaranta anys de la declaració de la Dragonera com a Parc Natural, és imprescindible per conèixer els diferents tipus d'ecologisme que sorgiren els anys setanta i que van lluitar per preservar la Dragonera contra l'especulació urbanística des de 1974 a la seva protecció i declaració com a Parc Natural el 1995.\nEl llibre és una eina fonamental per reflexionar sobre la lluita dels moviments socials. En aquest cas una lluita sense precedents contra l'especulació urbanístico-turística que va marcar un punt d'inflexió per a l'ecologisme, que va ser i hauria de ser un referent en lluites presents i futures. Com diu Ivan Murray al pròleg del llibre si els que participam en els moviments socials no escrivim la nostra història ningú ho farà. I si no ho fem, no podrem corregir les nostres errades i sobretot no podrem construir contranarratives enfront del discurs hegemònic del poder.\nA la lluita que va aturar la maquinària destructora urbanístico-turística que volia convertir sa Dragonera en un conjunt d'urbanitzacions de luxe va ser fonamental l'acció directa; ocupacions de l'illot, concentracions, manifestacions, performances, protestes al plenari de la Diputació... I això és el que hem de recuperar sobretot quan governa la suposada esquerra i aprova projectes destructius com l'autopista Llucmajor-Campos. No és suficient amb l'activisme a les xarxes socials, hem de passar al carrer i a l'acció directa. Tot sense oblidar l'altra eina que va ser fonamental a la Salvació de sa Dragonera que no és altra que lluita burocràtica d'al·legacions, recursos i denúncies judicials.\nEl comunicat que va fer el col·lectiu llibertari Terra i Llibertat en la primera ocupació de l'illa continua totalment vigent quaranta anys després. Hem de continuar lluitant contra l'espoliació a la qual estam sotmesos pels lobbys turístics, contra la destrucció i apropiació privada de les nostres illes i la degradació del medi ambient imprescindible per a la nostra supervivència. Com diu Pere Josep García l'objectiu final no era salvar sa Dragonera de l'especulació, sinó obrir consciència envers el sistema capitalista que és totalment incompatible amb el futur.


Diada nacional de Catalunya lo 11 de setembre – País Nòstre\nDiada nacional de Catalunya lo 11 de setembre\nLa Diada de l’Onze de Setembre d’enguany tornarà a l’essència de les mobilitzacions d’abans de la pandèmia. Per això, es convocarà una gran marxa a Barcelona que anirà de la plaça d’Urquinaona fins a un escenari davant de l’estació de França. D’entrada, la manifestació havia d’acabar davant del Parlament de Catalunya, però l’Assemblea ha anunciat avui que canvia la ruta atès que la venda de samarretes, la inscripció de voluntaris i l’activació de les assemblees locals els fa preveure que hi vagi més gent que no es pensaven. L’organització també diu que l’amplada de les portes d’accés al parc de la Ciutadella fan difícil una entrada ordenada. Tanmateix, la Generalitat i l’Ajuntament de Barcelona mantindran obert el parc per a tothom que vulgui acabar-hi la protesta. El canvi s’ha decidit conjuntament amb els departaments de Salut i d’Interior per raons de seguretat.


N'HI HA PER A LLOGAR CADIRES: ETTORE SOTTSASS\nEttore Sottsass (14 de setembre de 1917 Innsbruck - 30 de desembre de 2007 a Milà) va ser un important arquitecte i dissenyador italià de la segona meitat del segle XX. Fundador del Grup de disseny Grup Menphis i un important consultor de disseny per Olivetti.\nNascut a Àustria, va començar la seva carrera estudiant la Universitat Politècnica de Tori. Va ser alumne per quatre anys i va provar el seu gran talent escrivint sobre art i disseny interior amb el seu company Luigi Spazzapan. En deixar la Universitat, Sottsass es va allistar a l'exèrcit per tres anys. Després de complir el seu deure militar, va treballar per a un grup d'arquitectes mentre instal·lava la seva pròpia oficina a Milà, anomenada "L'Estudi".\nSottsass es va unir a Olivetti com a consultor de disseny i va treballar allà per més de 20 anys. Allà faria diversos projectes. Entre d'altres, va dissenyar la màquina d'escriure "Valentine", (una revolució en el mercat i com disseny industrial, segueix exposada des de l'any de la seva creació, al Museu d'Art Modern de Nova York i la calculadora Elea 9003.\nLa Valentine, una icona del disseny, la vaig comprar fa tres anys, esta en perfectes condicions i funciona realment molt bé.\nMADE IN OLIVETTI PLANT\n1969. VALENTINE MÁQUINA DE ESCRIBIR. DELTA DE ORO\nETTORE SOTTSASS JR.-HISPANO OLIVETTI, S.A.\nThe Olabuenaga House, by Italian architect Ettore Sottsass, who received the Lifetime Achievement Award from Benjamin Moore & Co.\nPhoto: Grey Crawford/ Metropolitan Home Magazine\nSeggiolina dóna Pranzo\nSeggiolina da Pranzo cadira\nSottsass va dissenyar la cadira de menjador Seggiolina da Pranzo el 1980 per a l'Estudi Alchimia, un grup de dissenyadors de mobles d'avantguarda com Alessandro Mendini i Andrea Branzi, el nom és una referència a la transmutació de la matèria.\nConsta de components de producció industrial, la cadira Seggiolina da Pranzo va ser concebut com un comentari irònic sobre el disseny. A través de l 'ús de làmines de plàstic, dissenyades per ell per Abet Laminati, un mitjà fortament associat amb el kitsch dels anys 50, aquesta cadira pot ser vista com un antecedent dels seus últims dissenys per Memphis.\nEls fabricants de la cadira de mida completa Seggiolina da Pranzo: Estudi Alchimia, Milà, Itàlia, 1980. Els materials inclouen: seient i respatller de fusta premsada de plàstic laminat amb potes tubulars de metall cromat i nanses.\nDes de la dècada de 1950, Ettore Sottsass ha estat conegut pels seus dissenys provocatius i pioners. És segur dir que ell és responsable en gran mesura que Itàlia fos en aquella decada l'avantguarda en el món del disseny internacional. Va treballar juntament amb altres dissenyadors italians, per elaborar una teoria del disseny basat en les noves condicions creades per l'era dels mitjans de comunicació electrònics. Els seus dissenys per al patró laminat de combinar estructures gràfiques o geomètriques amb imitació fusta o el marbre, els símbols africans, els motius de tires còmiques i els colors agressius. Sottsass va dissenyar la Seggiolina da Pranzo per "Alchimia" el 1980.\nVitra ha fet una miniatura d'aquesta cadira:\nVitra miniature.This 1:6 Seggiolina da Pranzo Dimensions: L/H/W: 81mm/140mm/76mm\nEl 1981, Ettore Sottsass, va presentar la seva Carlton Dresser. Com un aparador que no té algunes funcions, de fet, seria just per descriure aquest mobiliari ja que pràcticament inutilitzable.\nNo obstant això, és un disseny interessant, amb la seva elecció de colors brillants i la seva disposició angular dels costats i amb les peces de suport. El disseny desafia els principis del disseny tradicional i modernista, igual que molts altres dissenys de Memphis. Els materials que s'han utilitzat son MDF forrada de melamina laminada de color.\nProbablement la seva obra més coneguda pertany a la seva etapa amb la Sottsass Associati, fundada amb Marc Zanini, Matteo Thun i Aldo Cibic, coneguda a nivell internacional com a grup Memphis, que es va convertir en el fenomen més important de la dècada amb divertits dissenys postmoderns com els armaris Casablanca o Carlton. Les exposicions de Memphis van fer història i li van permetre donar un gir a la seva carrera possibilitant treballar amb empreses com Knoll o Artemide sense perdre la seva llibertat o tornar a realitzar projectes arquitectònics com la Wall House.\nAquesta miniatura la vaig extreure d'un model que sortia editat amb paper en la revista Ardi, una revista fantàstica que es va editar per Juli Capella i Quim Larrea, la revista Ardi va ser, a la fi de la dècada dels vuitanta, una de les publicacions sobre disseny més punteres d'Europa. La seva construcció gràfica, i especialment des de les portades, va saber transmetre l'aposta dels seus directors pel disseny més innovador del panorama d'aquella època. En els primers números va editar uns retallables de diferents peces del disseny internacional. En una d'elles he pogut extreure aquesta maqueta de Casablanca.\nPublicado por GERARD DAGO JOVÉ en 23:19\nEtiquetas: ETTORE SOTTSASS